
ACTE  ÚNICH 


Sala  recibidor  i^enzilla,  ab  mob.es  anticuats  de  nogue- 
ra y  assiento  de  palla  fina,  una  taula  quadrada  ab 
tapete  descolorit,  sobre  la  qual  hi  haurà  uns  quants 
llibres,  una  pinta  de  pentinar  y  altres  objectes  ben 
diferents,  y  al  costat  un  silió.  A  sobre  d'  una  cadira 
un  pentinador  blaneh  h  tall  de  devantal  ^ran  dels 
que  's  posan  la.^  donas  à  las  es'patllas  quan  las  penti- 
nan,  y  en  alg-unas  altras  cadiras  més  roba  ó  altres 
objectes  En  un  reco  una  escombra  per  estrenar;  y 
per  terra  retalls  y  papers  En  coniunt,  que  's  noti  en 
la  habitació  cert  desordre  y  deixadesa. 

Porta  al  foro  que  dona  à  un  corredor,  y  altra  à  la  es  • 
querra,  en  primer  terme.  A  la  dreta,  balcó. 

ESCENA  PRIMR:ÇA 

Al  aixecarse  '1  teló  la  escena  estarA  deserta,  sentintse 
els  reoichs  d'  una  campaneta  de  las  de  cordó  Vé 
ANTONÍETa  pel  foro. 

Anto.  Ja  vaig!...  Y  qu'  es  amohinosa  aquesta 
dona!  Vejam  qué  vol  ara. 

Entra  à  la  porta  del  cuarto  de  la  esquerra,  tornant  à 
surtir  al  poch  rato,  portant  un  plat,  un  got,  un  co- 
bert y  un  tovalló,  deixantho  tot  nf  bre  la  taula. 

Ja  s'  ha  pispat  la  costella  al  llit,  y  ara 
pórtali  la  novela^  que  vol  llegir  una  es- 
tona avans  de  Uevarse.  No  sé  com  no 

està  més  grassa!  Veyàm  si  es  aqui  '1  lli- 
bre que  deman.  (Llegint  els  tituls.)  «La 
hi  ja  del  crimeii  ó  la  muerta  enterrada 
en  vida».  Que  deu  ser  esgarrifós  aixó. 
«La  mujer  adúltera».  Quina  mena  de 
dona  deu, ser  aquestíi?  «El  beso  maldito 
ó  la  venganza  de  una  esposa».  Aquesta 
es  la  novela  que  demana  la  senyora  Pa- 
ca. Anémli  à  portar. 

(Al  anarsen  apareix  Sr.  Fidel  pel  foro,) 

ESCENA  IL 
ANTONIETA.  y  SR.  FIDEL. 

Fidel     Antonieta!...  Antonieta!... 

Anto.     Ah,  es  vostè,  senyor  Fidel? 

Fidel     Portam  V  esmorsà  desseguida  que  tinch 

de  tornar  k  surtir. 
Anto.     Oh,  no  'l  tinch  pas  arreglat  encara. 
Fidel     Mare  de  Deu!..  Mare  de  Deu!,..  Donchs, 

qué  has  fet? 

Anto.  Ja  veurà:  desfés  el  xacolata  y  escalfa 
la  llet  per  la  senyora;  després  ves  à  plas- 
sa;  en  tornant,  cóu  una  costella  à  la 
graella... 

Fidel     Donchs,-  pórtala,  depressa! 

Anto.     Oh,  era  per  la  senyora. 

Fidel     Podícxs  cóuren  dugas,  dona. 

Anto.  Ja  veurà;  la  senyora  m'  ha  dit  que  no 
més  ne  portés  una. 

Fidel  Apa,  donchs;  fesme  una  truyteta...  un 
ou  ferrat...  qualsevol  cosa. 

( Torna  à  repicar  la  campana,) 

Anto.  Tindrà  de  mortiflcarse^  que  la  senyora 
'm  crida. 

Fidel     Que  encara  no  s'  ha  llevat? 

Anto.     No,  senyor. 

Fidel     Mare  de  Deu!...  Mare  de  Deu!... 

Anto.     Ara  li  porto  aquest  llibre^  perquè  vol 

llegir  una  estona  al  llit. 
Fidel     Sempre  encaparrada  ab  las  novelotas! 

{Altre  repich  de  campana.) 
Anto.     Veu?...  vostè  m*  entreté  y  després  la 

senyora 'm  renya! 

{Entra  al  ciiarto.) 

ESCENA  III 
SR.  FIDEL. 

Fidel     Mare  de  Deu!...  Mare  de  Deu!...  Y  tot 

va  aixís  à  casa,  à  tres  quarts  de  quinze! 
Tan  mateix  la  Paca  en  fa  una  mica  mas- 
sa y  abusa  de  la  meva  bondat.  Mentres 
pugui  cuydar  cosas  dels  altres,  entro- 
metres  en  festetjos,  anar  sempre  rode  • 
jada  d'  un  estol  de  xicotas  y  aparellar- 
ia® ab  els  joves  com  qui  posa  cria  d» 
canaris,  ja  està  en  sas  giorias,  y  entre 
tant,  à  casa  tot  va  enrenou,  y  no  diném 
ni  sopém  may  à  la  mateixa  hora,  per- 
què quan  no  es  ella  la  que  falta,  es  la 
minyona,  que  s'  ha  aturat  à  feria  petar 
ab  algún  xicot,  ó  no  ha  vingut  encara 
de  sarau,  y  à  mí,  quan  no  'm  faltan  un 
pai'ell  de  botons  à  las  calsas,  me  sobra 
un  descusit  à  la  americana!...  Mare  de 
Deu!..  Mare  de  Deu!... 


ESCENA  IV 

SR.  fidel  y  ANTONIETà. 

Anto.     Ara  li  podré  fer  V  esmorsar,  si  vol. 
Fidel     Vaya  si  ho  vull!...  Mira,  ferram  un  pa- 
rell d'  ous. 

Anto.     Desseguida.  (Mitj  mutis j  retornant.)  Ara 
penso  que  no  hi  hà  cap  ou  à  casa. 


Fidel  Mare  de  Deu!...  Mare  de  Deu!.. .  Vés, 
donchs,  portam  lo  que  vulguis. 

Anto.     No  sé  pas  si  hi  haurà  res. 

Fidel     Y  donchs,  que  no  tinch  d'  esmorsar  jo? 

Anto.  Ara  hi  càich!...  Vol  un  tall  de  truyta 
que  va  quedar  del  sopà  d'  ahir? 

Fidel     Vinga  'l  tall  de  truyta! 

Anto     Que  li  escalfaré? 

Fidel  No,  no!...  Pot  ser  me  surtirías  en  que  no 
tens  paella. 

Anto.     Vaig  à  buscarli.    (Se     va  pel  foro.) 


ESCENA  V 
SR  FIDEL 

Fidel  Mare  de  Deu ! . . .  Mare  de  Deu ! . . .  Tenir 
de  ser  sempre '1  sinqueda!...  Y  veure 
sempre  aquesta  poca  endressa  à  casa!... 
Tot  enrenou:  roba  abandonada  sobre  las 
cadiras;  llibres,  plats  y  vidre  tot  barre- 
jat en  aquesta  taula;  papers  y  retalls 
per  terra!...  Mare  de  Deu!...  Mare  de 
Deu!...  Al  menys  Nostre  Senyor  eas 
hagués  concedit  fruyt  de  benedicció,  pot 
ser  aixís  la  Paca,  distreta  ab  la  mayna- 
da,  no  's  cuydaría  tant  dels  altres  y  cuy- 
daría  més  de  casa  nostra! 


ESCENA  VI 

SR.  FIDEL  y  ANTONIETA,  que  porta  un  plat,  forqui 
lla,  got  y  ampolla  negra  de  h.s  de  posar  ví,  pero 
buyda,  deixautho  tot  sobre  la  taula. 

Anto.    L'  esmorsà. 

Fidel     Santa  paraula!  (Pren  assiento  d  la  (aula.) 

Mare  de  Deu!...  Mare  de  Deu!...  Y  tinch 
de  menjar  entre  tanta  runa  com  hi  hà 
en  aquesta  taula?...  Fins  una  pinta  ple- 

na  de  cabells!...  Antonieta,  una  mica 
més  de  Uimpiesa,  filla! 

Anto.  Que  's  creu  que  's  pot  fer  tot  d'  una  ve- 
gada? (Ho  enrttira  iot  d  un  costat  de  tau- 
la.) Demà  hem  de  fer  dissapte. 

Fidel  Bueno,  bueno,  bueno!...  {Tot  menjant.) 
No  ha  vingeit  pas  cap  recado? 

Anto.    Si,  senyor:  el  Cifeco  Rata. 

Fidel    Qué  vol? 

Anto.     Diu  que  hi  passi  à  visitar  la  somera,  que 

desde  ahir  diu  que  va  coixa  y  se  li  ha 

inflat  tota  V  anca  dreta. 
Fidel     Devia  donar  una  mala  recalcada.  Oy 

que  1  Cisco  me  deu  encara  dugas  anya- 

das  de  conducta;  pero  no  li  goso  à  dir 

res:  es  tan  pobre! 
Anto.    Es  massa  bó  vostè. 
Fidel     Massa!...  Ojalà  no  ho  fos  tant.  (No  t'  es- 

tarlas  pas  tú  à  casa.) 
Anto.     Per  de  prompte,  jo  ja  li  he  donat  un  re- 

mey  al  Cisco  per  curar  la  somera. 
Fidel     Tú?...  Y  qué  entens  de  veterinària? 
Anto.     El  pare  ho  va  fer  ab  el  burro  de  casa, 

que  si  fa  no  fa,  tenia  '1  mateix  mal  que 

la  somera  del  Cisco. 
Fidel     Veyàm,  esplica  '1  remey. 
Anto.     Se  fan  bullir,  junt  ab  herbas  fortas  de 

montanya,  tres  caps  de  birets  negres 
Fidel     Ja,  ja,  ja!  ..  Y  no  poden  ser  de  birets 

blanchs? 

Anto.  No,  senyor,  han  de  ser  negres.  Y  quan 
tot  es  ben  bullit,  s'  aixafa,  se  'n  fa  un 
cataplasme  y  's  posa  sobre  T  infló. 

Fidel     Y  's  va  curar  el  burro  de  ton  pare? 

Anto.  De  cop  va  semblar  que  se  havia  aixeri- 
bit,  pero  després,  ay  qué  tinch,  ay  qué 
tinch,  se  va  morir. 

Fidel     De  vellesa? 

Anto.    No,  senyor:  al  cap  de  tres  días. 

Fidel     Oh,  ignorància,  que  sempre  't  fias  de 


curanderos!  Haguéssiu  anat  à  buscar  al 
veterinari. . .  (Va  per  posar  se  vi  y  resulta 
V  ampolla  huyda.)  Pero,  si  no  hi  hà  una 
gota  de  vi! 

Anto.  Ara  me 'n  recordo!...  Ahir  à  sopà  se  va 
acabar. 

Fidel     Digas  que  no  ur  recordeu  de  Santa  Bàr- 
bara fins  que  trona! 
Anto.    Qué  vol  dir? 

Fidel  (Alsanlse, enfadat.)  Que  no  penséu  en  fer 
portar  pà  fins  que  no  n'  hi  ha  molla;  ni 
vi  fins  que  s'  ha  acabat,  com  ara;  y  ahir 
mateix,  no  vàrem  poguer  amanir  1'  en- 
ciam per  falta  d'  oli!...  Mare  de  Deu!... 
Mare  de  Deu!...  j  Aixó  ja  passa  de  mida! 

Anto.  Me  fa  riure  vostè;  que  's  pensa  que  una 
té  cap  per  tot? 

Fidel  Ben  mirat,  no  'n  tens  tú  la  culpa,  que 
al  fi  y  al  cap,  fas  lo  que  veus  fer. 

Anto.     Vol  que  'n  vagi  à  buscar? 

Fidel  No,  no!...  Pot  ser  no  tornarías  fins  à 
r  hora  de  dinar.  Ja  beuré  à  cal  Rafecas, 
que  hi  haig  de  tenir  consulta  per  V  eu- 
gua  ab  el  senyor  Gomà  del  Arbós.  Si  'm 
demanan  seré  allí.  Mare  de  Deu!...  Ma- 
re de  Deu!...  jAixó  ja  passa  de  mida! 

{Se  'n  va.) 

ESCENA  VII 
ANTONIETA,  y  aviat  :^RA.  PACA. 

Anto.     Serà  tan  bon  home  y  tan  bon  aianescal 
com  vulguin  el  senyor  Fidel;  pero  tan 
mateix  se  cuyda  una  mica  massa  de  las 
feynas  de  la  casa.  En  tot  troba  qué  dir! 
La  Sra  Paca  surt  del  cuarto,  ab  el  llibre  obert  y  lle- 
gint Va  ab  7na/iné,  el  cap  despentinat  y  ab  torcidos 
de  paper    Se  dirigeix  ab  cíalma  al  silló,  ahont  s  hi 
asséu,  coDtinuant  la  lectura. 

(Hola;  aqui  tenim  à  donya  Paca!  No  la 
destorbém,  que  quan  llegeix  no  està 
per  brochs.) 

Antonieta  fa  com  qui  endressa,  cantaut  à  mitja  veu. 
Pausa  llarga. 

Paca      Antonieta!  {Sens  deixar  la  lectura.) 

Anio.     Qué  mana,  senyora? 

Paca  No  cantis,  filla,  que  'm  fas  perdre  '1  curs 
de  la  narració. 

Anto.  (Muts  à  la  gàbia...  Lo  millor  serà  dei- 
xaria sola  perquè  's  recréyi  ab  El  beso 
maldito.) 

Se  *n  va  pel  foro  caminant  de  puntetas.  Paca  continua 
Ueg-ínt  en  silenci,  y  al  cap  d'  un  rato  sospira 

Paca  Ay!...'  Si  la  Laura  m'hagués  cregut  à 
mi...  vull  dir,  si  jo  la  hagués  tingut  de 
aconsellar,  no  li  hauria  sucsuhit  la  tre- 
menda desgracia  que  acabà  ab  sa  vida! 
i  Pobra  Laura!.  .  {Llegeix  en  veu  alta.) 
«Cuando  el  Marqués  penetro  en  el  toca- 
dor de  Laura  por  la  puerta  de  escape, 
como  tenia  por  costumbre,  un  grito  de 
sorpresa  y  de  terror  se  escapó  de  sus 
labios.  (íQué  vieron  sus  ojos?  Vieron  à  la 
hermosa  Laura^  vistiendo  elegante  y 
alba  bata  de  vaporosa  muselina,  revol- 
càndose,  en  el  estertor  de  la  agonia,  en 
un  lago  de  sangre  en  el  cual  flotaba, 
como  barquichuelo  de  corcho,  una  cin- 
celada  daga  florentina  con  la  cual,  sin 
duda,  había  sido  desgarrado  el  terso  y 
sonrosado  seno  de  la  hermosa  Laura.» 
{Parlat.)  Quina  impresió,  pobre  Mar- 
qués, tant  que  la  estimava!... 
{Llegint.)  «Mudo  de  asombro  estaba  el 
Marqués  contemplando  el  terroríflco  es- 
pectàculo_,  cuando  le  pareció  oir  cierto 
ruido  detràs  de  las  veladas  vitrinas  que 
ocultaban  el  perfumado  dormitorio  de 
Laura.  Irgióse  su  arrogante  y  aristocrà- 

tica  figura,  y  gritó  con  vibrante  y  auto- 
ritario  acento: — (íQuien  estàahí?...» 

ESCENA  VIII 
SRà.  PACA,  ANTONIETA  y  MUNDEÏA. 

Anto.     La  pentiDadora,  senyora. 

Paca      Ay!...  [Ah  espant ^  deixant  caure  ' l  llihre 

y  aixecantse.)   Ay,  quin  susto  m'  heu 

donat! 

MUNDE.  Y  aixó,  senyora  Paca? 

Paca  Estava  tan  capficada  ab  la  lectura  de 
El  heso  maldito,  que... 

MuNDE  Ay,  filla,  y  que  m' agrada!  No 'm  can- 
saria may  de  llegiria. 

Paca      A  tothom  agrada,  Mundeta,  à  tothom. 

L'  hi  deixada  à  totas  las  noyas  que  for- 
man  la  meva  corta  de  amor,  que  dich  jo. 

MuNDE.  Las  noyas  hi  poden  trobar  molt  bons 
exemples.  Aquella  Laura,  es  un  mirall. 

Paca  Una  mica  entelat,  per  aixó;  pero,  vaja, 
sempre  es  un  mirall  per  las  que  son  un 
xich  coquetas. 

Anto.  Que  vol  que  comensi  à  escalfar  els  amoUs 
d'  arrissar? 

MuNDE.  Aqui  'Is  tens.  {Treyentlos  de  la  butxaca 
del  devanial.)  Suposo  que  voldrà  arris- 
sarse  els  devants,  oy,  senyora  Paca? 

{Anlonieta  se  'n  va.) 

Paca      Una  mica;  no  més  que  per  alló...  ^sabs? 

Perquè  jo,  la  veritat,  ja  no  tinch  d'ena- 
morar à  ningú. 

MUNDE.  Vol  callar? 

Paca      Una  vellota  com  soch  ja!... 

MuNDE.  Je,je,je!...  Vcija,  no  digui;  que  quan 
vostè  surt  disposada  à  qué  V  admirin, 
no  'n  malmet  poche  de  cors,  per  la  grà- 
cia de  Deu! 

Paca      Je,  je,  je!...  No 'm  fassis  riure,  Munde- 

ta.  Si  tingués  la  teva  joventut  y  fos  viu- 
óív  com  ets  tú,  no  dich  jo  qu'  encara^ 
encara... 

MUNDE.  Ay,  senyora  Paca!...  Qui  vol  que  la  vul- 
gui à  n'  aquesta  desgraciada ! 

Paca  Víga,  vaja,  calla,  y  no'ra  fassis  enraho- 
nari...  Que  vols  comensar  à  desferme  1 
cabell?  {Sé en  uncu  cadira.) 

MüNDE.  Com  vulgui.  Ahont  té  '1  pentioador? 

Paca      Deu  rodar  peraqui...  à  sobre  una  ca-  * 
dira. 

MuNDE.  Ja'l  veig.  {Va  d  buscarlo,  y  V  Jii  posa  so- 
bre las  espatllas,  comensanl  la  feyna.)  Té 
un  cabell  dels  més  hermosos  que  pentino. 

Paca      No  valen  burlas,  Mundeta. 

MuNDE.  Y  ara!...  Si  aixó  es  una  madeixa  de  se- 
da fina. 

{Aníoniela  torna  ah  els  ferros.) 

Anto.     Els  amolls. 

MuNDE.  Has  fet  massa  aviat,  Antonieta. 
Paca      Torna 'Is  al  foch. 
Anto.     (Un  viatje  en  va.) 
MuNDE.  Las  pintas? 

Anto.  Son  à  sobre  la  taula.  {Va  d  hiscarlas .) 
Tingui. 

Paca  Després  pensa  à  tornar  1'  olla  al  foch, 
no  fassis  com  1'  altre  dia,  que  t'  en  vas 
descuidar,  no  adonanten  fins  à  V  hora  de 
dinar. 

MuNDE.  Je,  je,  je!...  Y  com  se  las  van  compon- 
dre? 

Paca      Deixantnos  perdre  la   escudella  y  la 

carn  d'  olla. 
Anto.     Quina  necessitat  tenia  d'  explicarho? 
MuNDE.  Bé,  dona,  entre  nosaltres  ray:  la  penti- 

nadora  es  una  capsa  tancada. 
Paca      Vés,  ves  à  escalfar  els  ferros 
Anto.     {Ap.  tot  marxant.)  Sino  que  aqui  faig  lo 

que  vull,  tot  seguit  m'  hi  estava. 
MuNDE.  {Quan  qnedan  solas,  sens  deixar  la  feyna,) 

Tinch  de  donarli  un  recado. 

Paca      De  qui? 

MuNDE.  Hi  trobat  cil  Pepito  Sítgetà... 

Paca      Ay,  pobre  Pepito!...  Ell  y  Im  Conxita, 

estan  que  no  gosnn  à  dir  que  T  ànima 

siga  seva. 

MuNDE.  De  desde  que  'l  pare  de  la  Conxita  va 
treurem  ab  tun  mal  modo  de  casa  seva, 
quan  va  descubrir  que  jo  'Is  hi  portava 
els  recados,  ells  dos  viuhen  als  llims  y 
no  s'  han  pogut  veure  ni  comunicar  més. 

Paca  Bè,  aixó  de  que  no  s'  han  vist,  qué  m' 
has  de  dir  à  mí.  .  Es  un  dirtho  à  tú,  pe- 
rò, muixoni,  eh?  Diumenge  se  van  veu- 
re aqui  casa. 

MuNDB.  Qué'm  conta!...  Mira  la  mosca  balba 
de  la  Conxita! 

Paca  Y  fins  me  penso  quin  es  el  recado  que 
'm  portas.  Una  carta,  veritat? 

MuNDE.  Si,  senyora;  perquè  vostè  X  entregui  à 
la  Conxita.  Aqui  la  té.   {Donantli.) ' 

Paca  {Guar  clan  tia.)  Aquest  mateix  dematí  la 
tindrà,  perquè  ella  ha  de  venir  ab  V  es- 
cusa  de  tornarme  un  llibre. 

MuNDE.  Y  de  passada  per  veure  si  ha  vingut  el 
correu,  oy? 

Paca      Ja  veuràs;  son  pare  es  un  tirano... 

MuNDE.  Uy,  quin  sereno  que  n'  hi  hà! 

Paca      Y  aquell  parell  s'  estiman  de  tal  mane- 
ra, que,  la  veritat,  me  fan  compassió,  y 
veig  que  fins  hi  perdrian  la  salut  y... 
-   que  tinch  de  fer  sino  ajudaries  y  pro- 
tegiries? 

MuNDE.  Si  en  Pepito  fos  tan  apocat  com  ella,  se 
fondrían  com  una  candela  cap  per  avall. 

Paca  Una  mica  massa  atrevit  es,  y  no  sab 
dissimular.  En  cambi,  la  Conxita,  es 
més  nyau,  nyau. 

MuNDE.  Uy,  si  ho  es!...  {Veyeni  d  Anlonieta  que 
torna.)  Calli...  Vaja,  que  'Is  iorcidos  son 
una  gran  cosa  per  fer  quedar  bé  '1  ca- 

bell.  Que  portas  els  ferros,  Antooieta? 
Anto.     Tingui:  pot  ser  ser^n  raasse  calents  y 
tot. 

MuNDE.  {Acostantseh  d  la  cara.)  Ja  ho  crech!  Ai- 
xò es  un  ferro  ruent. 

Paca  Veshi  ab  tiento,  Mundeta,  no  'm  cremis 
el  cabell. 

MuNDE.  Perdi  cuidado^  dona:  ja  sé  '1  que  'm  faig. 

{/^Jís  ja  rodar  perquè  's  refredin^  y  des- 
vies els  hi  aplica.) 

ESCENA  IX 
Las  mateiXMís,  y  CEl.ESTINO. 

Celes.    Donan  son  permís  las  senyoras? 
MuNDE.  Ay,  el  Celestino! 
Anto.     (El  favorito.) 

Celes.    Oh!...  la  sorprench  en  un  acte  d' intimi- 

mitat;  fent  la  toilette. 
Paca      Sabs  Celestino,  que  has  comès  una  gran 

imprudència? 
Cei  es.    Jo,  senyora  Paca? 

Paca  Tú,  sí:  entrant  fins  aqui  sense  demanar 
la  meva  venia. 

Celes.  La  imprudència  es  deixar  la  porta  ober- 
ta, senyora  Paca.  Pero  espero  de  la  se- 
va bondat  que  perdonarà  '1  meu  atre- 
viment. 

Paca  Per  aquesta  vegada,  perdonat.  {Li  alia- 
ga  la  mà,  que  Celestino  estreny.) 

Celes.    Y  per  un  altre...  també,  ^veritat? 

Paca      No  acostumo  donar  may  res  à  compte. 

Celes.  S'  estima  més  donarho  tot  d'  una  vega- 
da, oy? 

Paca      Ah,  dolent!... 

Celes.    Cóm  aném,  simpàtica  Mundeta?  {Volent- 
li  fer  una  caricia.) 
MuNDE.  Ep!...  Cuydado  que'ls  brots  son  tendres. 
Anto.     (Y  tal  si  ho  son!) 

MuNDE.  Y  aquests  ferros'molt  calents.  (Acoslant- 

loshi  d  la  c^ra.) 
Celes     Esquerpa  estats,  d  fé  mia. 
Paca      Celestino!...  Y  ara,  que  tens  de  pro- 

pasarte? 

Celes.    Mundeta.  .  {  AllaTganlli  la  mà.)  Perdó - 

uara  tú  també. 
MuNDE.  Je,  je,  je!..  Fuig  d'  aquü... 
Paca      Tú  no  més  pecarías  pel  gust  que  deus 

trobar  ab  la  penitencia. 
Anto.     Que  'm  viiiga  ab  brochs  à  mí,  que  no 

anirà  pas  à  Roma  per  la  penitencia. 
Celes.    Tú  no  capissas  las  finesas  de  la  galan- 

tería 

Paca  Al  Celestino  se  li  deu  concedir  certa  in- 
dulgència; lo  que  fa^  no  ho  fa  ab  ma- 
lícia. 

Anto.     Bueno,  bueno:  que  n'  hi  concedeixi  '1 

bisbe  d' índulgencias. 
Munde.  Ja  té  '1  cap  arreglat  y  en  disposició  de 

fer  de  las  sevas. 
Li  treu*  el  peiitiiindor  v  PacM  s'  aixeca   Se  seut  al  co  - 
rredor  una  veu  d'  home  que  crida. — Eyl...  Amaria'.  . 
Paca      Antonieta,  vés  k  veure  qui  hi  hà.  {Anlo- 

niela  se  'n  va.)  Qué  tal:  qné  't  semblo, 

Celestino? 

Celes.  Està  d' alló  més  ínteresant!...  Si  jo'm 
freqüentés  ab  la  senyora  Reyna  ab  la 
franquesa  que  ho  faig  ab  vostè,  faria 
nombrar  à  la  Mundeta,  pentinadora  de 
la  Real  Casa. 

Munde.  Je,  je,  je!...  Gracias  per  la  protecció. 

Paca      Y  à  mí,  qué? 

Celes.  A  vostè?...  De  Camarera  Mayor  per 
amunt. 

Paca      Pot  ser  no  m'  acontentaria, 

Celes.  Podria  demanar;  la  boca  tindria  per 
mesura;  y  si  no.  n'  hi  havia  prou,  nom- 
braríam  el  senyor  Fidel,  veterinario  ma- 
yor de  las  reales  caballerizas. 

Paca      Je,  je,  je!...  Quin  bromista  que  n'  hi  ha 

del  Celestino! 
{Torna  Antoniela  ah  entregas  de  novela.) 
Anto.     El  repartidor  ha  portat  aquestas  entre- 

g-as. 

Paca      Deixalas  sobre  hi  taula. 

Anto.     Diu  qne  valen  una  pesseta. 

Paca  Bueno;  dígali  que  un  altre  dia  las  hi 
pagaré  totas  plegadas. 

( Antonieta  se  'n  va.) 

MuNDE.  Una  Qovela  nova? 

Paca      Si,  per  ara  me  va  agradant 

MUNDE.  Que  me  la  deixarà  llegir? 

Paca  Quan  estigui  acabada.  Ara  tot  just  co- 
mensa  la  segona  part  y  ja  'ra  costa  dot- 
ze ó  tretze  pessetas. 

MuNDE.  Si  que  deu  ser  bona! 

Celes     Ja  se  sab,  tot  lo  bó,  costa. 

MUNDE.  Quina  manera  d' entretenirme!...  Me'n 
vaig,  que  encara  'n  tinch  mitja  dotzena 
per  pentinar. 

Celes.    Ay!  qui  pogués  ser  manetas  tevas. 

MuNDE.  Tocarías...  molt  cabell. 

Celes.    Y  caronas  fi  nas  y  graciosas. 

MuNDE.  Y  algunas  de  lletjas  y  arrugadas. 

Paga      Com  la  meva. 

Celes.    No  digui  heretgia»^  senyora  Paca. 

MuNDE.  Je,  je,  jei...  Vaja,  adeu!... 

(Se  'n  va  tol  rient.) 


ESCENA  X 
SRA.  PACA  y  CELESTÍ  VO. 

Paca  Celestino,  Celestino!...  Te  tornas  no  sé 
cóm,  y  jo  'n  puch  tenir  gelosia. 

Celes.    Qué  més  voldria  jo  que  tingués  gelosia; 

fora  prova  de  qué  'l  meu  amor  per  vos- 
tè... 

Paca      Je,  je,  je!...  Calla,  calla,  plaga!...  Sen- 

tir  amor  per  una  senyora  casada!...  Oh! 
y  quin  pecat! 

Celes.  Que  no  tindria  res  de  original;  tot  lo 
més  seria  copia.  W  hi  hà  tants  exemples! 

Paca  Je,  je,  je!...  Vaja,  vaja;  no  vull  que 
me  'n  parlis  d'  amor...  Vina,  séu,  y  par- 
laróm  d' altras  cosas  com  à  bons  amichs. 

( Seuhen,  ella  al  sillò  y  ell  en  una  cadi- 
ra al  seu  costat.) 

Celes.  Aixó  es  tentarme  y..  {Va  à  agafarli  la 
mà  y  ella  li  dona  un  cop.) 

Paca      Las  mans  quietas! 

Celes.    Cregui  que.,  no  sé  pas  com  classificaria. 

Paca      Je,  je,  je!...  A  mi? 

Celes.  Hi  ha  días  que  la  trobo  esquerpa,  com 
avuy,  y  altres  manyaga  y  casi  enamo- 
rada que  fins  m'hi  arribat  à  pensar  que. . . 

Paca      Je,  je,  je!...  Que  t'  estimo,  veritat? 

Celes.  Sü... 

Paca      Donchs,  ho  has  endavinat!... 

Celes.    (Ah  alegria.)  Oh,  Paca!..' 

Paca  Perquè  t'  estimo...  com  el  millor  amich, 
com  un  germà  si  vols...  y  à  propòsit:  te 
sé  uïia  noya  que  per  tú  seria  un  partit 
com  no  'l  pots  desitjar  millor. 

Celes.    Sempre  empenyada  en  volguerme  casar! 

Paca  Per  qué  aquesta  aversió  al  matrimoni? 
Ja  casi  passas  de  la  edat. 

Celes.    Per  dugas  rahons. 

Paca      Vingan,  veyàm. 

Celes.  La  primera,  perquè  es  molt  bonich  no 
tenir  de  sapiguer  may  à  quin  preu  va  '1 
pà. 

Paca  Aixó  es  una  solemne  covardia.  Y  la  se- 
gona? ' 

Celes.    La  segona...  perquè  per  ara  me  va  molt 

bé  r  estat  honest  de  solter. 
Paca      Ay!..  quin  carrabiner  que  n'hi  hà  de  tú! 
Celes.    {Agafantli  la  ni'i  qu' ella  li  abandona.) 

Ah,  Paca!...  Per  qué  sempre  aquesta 

tàctica  d'  estira  y  arronsa  que...  que... 

{Acostantshi  ah  passió.) 

ESCENA  XI 

Los  mateixos,  y  ANTONIETA,  ab  una  mitja  de  dona 
à  la  mà. 

Anto.    Senyora?  {Desde  la  porta.) 

Paca      (Sepàrat!)  Qué  hi  hà,  Antonieta? 

Celes.    {Ap.  alsantse.)  Malviatje  la  mossa! 

Anto.  La  bogadera  ha  portat  la  roba,  y  hi  ha- 
via aquesta  mitja  de  vostè  despariada, 
y  per  més  qu'  hem  buscat  no  hem  tro- 
bat la  pariona. 

Paca      Veyàmla?  ( Antonieta  li  dona.) 

Celes.  (Quin  goig  deu  fer  plena...  de  panto- 
rrilla  ) 

Anto.  La  pobra  dona  té  por  de  que  V  hagi  per- 
duda. 

Paca      Ah,  ya,  si!...  Dígali  que  no  pateixi. 

Aquesta  mitja  es  la  pariona  de  la  del 

altre  dia,  que  també  anava  sola. 
Anto.     Veritat:  ja  no  me  'n  recordava. 
Paca      Visch   sempre  tan  enfeynada  que  ni 

temps  me  queda  per  posar  una  mica  de 

ordre  à  la  casa. 
Anto.     Pregunta  també  si  à  la  setmana  entrant 

vol  ferne  de  bogada. 
Paca      No  ho  sé;  tinch  de  mirarho.  Dígali.. « 

que  ho  deixarém  per  1'  altra. 
Anto.     Molt  bé  diu.  (Se'n  va.) 

ESCENA  XII 
PACA  y  CELESTINO. 

Ho  veus?...  Ab  una  mica  més  me  com- 
promets. Y  tornant  à  lo  que  deyam... 
Referent  al  meu  amor? 


Paca 
Celes. 

PAGA     No;  à  lo  del  teu  casament. 
Celes.    No  vull  que  me  'n  parli. 

{Amoscat  s'  aparia  d*  ella^  que    hi  acos-^ 

ta  ah  manyagaria.) 
Paca      Està  bé...  pai·léra  d' altras  cosas.  Sabs 

que  noto  que  ja  no  'm  tens  aquella  con- 

fiansa  que  'm  tenías  avans? 
Celes.    Qué  vol  dir? 

Paca  Que  encara  no  m'  has  contat  res  de  lo 
que  's  diu  y  passa  per  la  vila.  Ja  ho  sabs 
que  m'  agrada  estar  enterada  de  tot. 

Celes.  Y  què  m' importa  lo  que  's  diu  per  la 
vila,  ni  lo  que  passa  pel  mon,  si  per  mí 
no  hi  ha  mès  mon  que  vostè,  ni... 

Paca      Je,  je,  je!...  Ah,  bojot,  bojot! 

(iS^  presenta  Conxita.  Paca  se  dirigeix 
cap  d  ella  ah  alegria,  petonejanila, 

ESCENA  XIII 
Los  mateijíos  y  CONXITA,  que  porta  un  llibre  à  la  mà. 

CoNXi.    Deu  los  guard! 

Paca      Oh,  la  Conxita!... 

Celes.    Malviatje!  ..  un  altre  destorb! 

CoNXi.  Hi  acabat  de  llegir  el  llibre  que  'm  va 
deixar,  y  ara  li  torno.  Moltas  gracias. 

Paca  De  res...  No  calia  que  te  haguessis  mo- 
lestat. 

Celes.    Com  està^  Conxita? 
CoNXi.    Bè,  gracias;  y  vostè? 
Celes.    Jo,  com  sempre.  Y  V  amor,  com  va? 
CoNxi.    Ay,  ves!...  Quina  pregunta. 
Paca      No  's  permetan  indiscrecions,  Celestino. 
Celes.    Tanco  la  boca;  y  dispensim,  Conxita. 
CoNXi.    Ja  està  dispensat,  si  s'  hi  empenya. 
Celes.    Ab  el  seu  permís,  las  deixaré  en  com- 
plerta llibertat. 
Paca      Te  'n  vas? 

Celes.    Si;  tinch  una  mica  de  feyna.  Passibobé^ 

CoDxita. 
CoNxi.    Estiga  bó! 
Celes.    Senyora  Paca  . . 
Paca      Adeu,  Celestino. 

Celes.  {Ap.  iot  ^narxaiiL)  Tan  ben  encarrilat 
que  anava! 

ESCENA  XIV 
SRA.  PACA  y  CONXITA. 

CONXi.  Ay,  senyora  Paca!...  Si  sabia  la  comè- 
dia que  hi  tingut  de  fer  per  poguer  venir! 

Paca      Pero,  per  venir  à  casa. 

CONXi.    El  papà  'm  vigila  d'  una  manera!... 

Paca      Que  desconfia  de  mi? 

CoNXi.  Jo  'm  penso  que  no,  perquè  com  sem- 
pre 'ns  hem  freqüentat. 

Paca      Y  donchs? 

CoNXi.    Que  's  pensa  qu'  hi  pogut  venir  tota  sola? 

Paca      Qui  t'  ha  acompanyat? 

CONXI.  La  minyona;  pero  ha  donat  la  casuali- 
tat qu'  hem  trobat  à  sa  germana^  que 
serveix  à  cal  Notari^  y  jo  li  he  donat 
permis  per  anarsen  ab  ella,  quedant  en 
que  després  me  passaria  à  buscar  aqui. 

Paca  Je,  je^je!...  Molt  ben  pensat!...  Vina^ 
vina^  séu...  {Bo  fan.)  y  alegrat^  perquè 
tinch  de  donarte.. 

CoNXi.  (Iníerrompenlla.)  Un  recado?...  Que  ha 
vist  al  Pepito?..   Qué  li  ha  dit?... 

Paca  Je,  je,  je!...  Esperat,  filla!...  Semblas 
una  piula! 

CoNXi.  Desde  diumenge,  que'l  vaig  veure  aqui, 
no  més  ï  hi  vist^  y  encara  de  cúa  d'  ull, 
dugas  vegadas  passant  pel  carrer  de  ca- 
sa, una  al  passeig,  dugas  à  la  iglesla  en 
la  novena  del  Sagrat  Çor,  una  altra... 

Paca      Je,  je^  je!.-..  Y  't  semblan  pocas?  Y  à  la 

escudella,  no  te  1'  hi  has  trobat  cap  dia? 

CoNXi.  Ay,  com  se  'n  burla  vostè,  senyora  Pa- 
ca!... Digui,  donchs:  que  1'  ha  vist? 

Paca      No  V  hi  vist. 

CoNXi.    No  deya  que... 

Paca  Pero  es  igual  que  si  T  hagués  vist.  Que 
no  ho  sabs  que  tinch  un  aucellet  que  va 
y  's  fica  ahont  me  convé?  Y  aquest  au- 
cellet m'  ha  portat  una  car  teta  d'  ell  per 
tú;  qu'  es  aquesta:  té.  (L'  ki  dona.) 

CoNXi.  Una  carfa  del  Pepito!...  Ay,  quina  ale- 
gria!... Veyàm  què  diu?...  {Va  d  obriria 
y    deté.)  Ay,  no!...  No  goso!... 

Paca      Que  't  fa  por? 

CoNXi.  No,  senyora;  pero...  devant  de  vostè... 
me  farà  vergonya  llegiria. 

Paca      Je,  je,  je!...  Ja  'ra  tombaré  d'  esquena. 

CoNXi  Y  cóm  se'n  burla...  No,  no!...  no  vull 
obriria  aqui!  {La  guarda.) 

Paca  Tens  rahó;  à  casa  teva,  sola  y  recuUi- 
deta,  la  podràs  llegir  ab  tota  calma  y 
y  recreyo,  extasiante  ab  las  dolsas  amo- 
retas  que  't  deu  dir,  y  podràs  ferte  la 
ilusió  de  que  parlas  ab  ell  en  persona 
y  que... 

Para  en  se'^h  y  contem piti  à  Conxita  que  va  fent  que  sí, 
que  sí,  ab  el  cap.  Paca  ncaba  per  esclatar  en  una 
gran  rifUla. 

CoNXi.    Y  com  me  endavina  '1  pensament! 
Paca      Je,  jfí,  je!...  Ja  costa  forsa  endavinar  el 

pensament  d'  una  noya  enamorada!  To- 

tas  el  porteu  escrit  al  front. 
CoNXi.    Jo  també?...  Quó  hi  tinch  escrit  al  front? 

( Passantslii  Ja  mdj  ab  espant.) 
Paca      Je,  je,je!...  Tranquilisat,  fi^Ua,  nores. 

jAy,  santa  ignocencia! 
CoNXi.    Tota  m'  havia  espantat!...  Pobra  de  mí 

que  se? 'm  llegís  lo  que...  Oh!...  jquina 

vergonya!, 

Paca      No^  dona,  no;  pero  per.mí,  que  só  lo  que 

estimas  al  Pepito,  nó  que  no  portas  res 
amagat. 

CoNXi.  Forsa  r  estimo!...  y  sempre 'm  sembla 
que'l  tinch  al  devant,  y  si  un  moment 
me  fuig  la  seva  visió,  me  dich:  Ara  se  't 
presentarà '1  Pepito,  ara  vindrà,  ara... 


ESCENA  XV 


Las  mateixas,  y  PEPITO,  desde  la  porta,  ab  recel  y  à 
mitja  veu. 


Pepito 


Paca 

CONXI. 

Pepito 
Paca 

Pepito 

Paca 


CONXl. 

Pepito 

CONXI. 

Pepito 


CONXI. 

Pepito 

CONXI. 

Paca 
Pepito 


CONXI. 

Paca 


Conxita!...  Conxita!... 

{Paca  y  Conxiki  s'  aixecan  fent  un  xis- 
cle d'  espant.) 
Qué!...  Qui  hi  hà?... 
Pepito!... 

Soch  jo,  sí!...  {Baixant.) 

Diastre  de  Pf^pito!..,  Has  comès  una 

gran  imprudència! 

No  bi  he  pogut  fer  més!...  El  Celestino 

m'ha  dit  que  la  Conxita  era'aqui  y... 

Me  compromets  de  mala  manera! 

{Paca  anirà  sovint  d  guaytar  al  halcó  y  d 

la  porta  del  foro  ) 

Tota  jo  tremolo! 

Me  'n  aniré  tot  seguit! 

Ay,  sí;  que  si  venia  algú!... 

Hi  pujat  no  més  que  per  tenir  el  goig  de 

veuret,  {Agajantli  las  mans.)  y  poguerte 

dir  que  penso  sempre  en  tú! 

Jo  també! 

Que  t'  estimo  cada  dia  més! 
Jo  també! 
Enllestiu  aviat! 

Y  per  dirte  també  que  si  ton  pare  conti- 
núa  oposantse  à  nostre  amor,  estich  de- 
terminat à  pegarme  un  tiro! 
i  Jesús,  Deu  meu!...  Qué 't  tornas  boig? 
{Deixant  el  halcó.)  óQue  no  acabeu  en- 
cara? 

Pepito  Hi  ha  liq  medi  per  evitar  que  'ni  mati. 

Fugir  tots  dos! 
CoNXi.    Tampoch!...  Ves,  fugir!...  y  ahont  aiii- 

ríam  tots  dos  sols? 
Pkpito   Lluny  d' aquí!...  A  la  fí  del  mon!...  Al 

infern! 

Paca       Vaja,  vaja,  vaja;  no  diguis  tonterías!... 

Pkpito  Es  que  estich  desesperat,  senyora  Paca. 

CoNXi.    Jo  també;  pero  no  tant  com  tú! 

Paca  Tots  els  enamorats  son  lo  mateix:  à  la 
més  petita  contrarietat,  parlan  de  ma- 
tar y  de  fugir,  y  son  pochs  els  que  fu- 
gen y  encara  menos  els  que  's  matan,  y 
els  pochs  que  ho  fan,  ho  fan  sense  dirho. 

Pepito  De  totas  maneras,  aixís  no  podém  con- 
tinuar; y  jo  m'  enquimero,  y  perdo  la 
gana... 

CONXI.    Jo  també,  pero  .. 

Paca  Perdeu  la  gana?  Veyàm,  digas:  {A  Pe- 
pito.) Qué  has  menjat  per  esmorsar? 

Pepito  Com  cada  dia:  quan  m'  hi  llevat,  hi  prés 
la  llet,  y  més  tart  hi  menjat  una  truyta 
à  la  fr-ancesa. 

Paca      Y  tú? 

CoNXi.  Hi  prés  xacolata,  y  allaus  las  deu,  una 
llonsa  à  la  brasa. 

Paca  Veyéu?  ..  Y  diuhen  que  han  perdut  la 
gana!...  Ay,  enamorats,  que  qui  se 'n 
calsa  no  se  'n  vesteix  de  vosaltres! 

Pepito  Si,  vegi;  no  mengi  ab  aquestas  tribula- 
cions! 

Paca  Just;  y  quan  hi  estigas  acostumat  à  no 
menjar,  que  't  moris,  com  el  ruch  de 
aquell  pagès,  oy?  Vaja,  prou:  ara  ja  us 
heu  vist,  y  vesten,  no  fos  cas  que... 

CoNXi.  Té  rahó  la  senyora  Paca;  vesten.  Jo  ja 
estich  contenta. 

Pepito  Jo  també;  pero  si 't  veig  tan  poch!... 
Que  tornaràs  demà,  rateta? 

Paca  No,  no!...  No  pot  ser,  que  cada  dia  no 
es  festa. 

Pepito   Pero,  senyora  Paca!... 

Paca      Pepito,  no  'm  fassis  enfadar,  ó  sinó  vos 

retiro  la  meva  protecció. 
CoNXï.    Ay,  no,  senyora  Paca;  cóin  ho  faríam! 
Paca      A  creure,  donchs;  que  ja  ha  durat  prou 

y  massa  la  entrevista. 
Pkpito  Adeu^  Conxita!...  {Agafantli  las  mans.) 

Pensa  forsa  en  mi! 
Coííxi.    Adeu,  Pepito! 
Paca      Vaja,  prou!...  Enllestiu! 
Pepito  Adeu!... 
CoNXi.    Adeu!  ..  {Separantse .) 
Paca      jGracias  à  Deu! 


Los  inateixoSj 
tant  à  tots. 


ESCENA  XVI 
y  MUNDETA.  Entra  esvarada,  espan- 


MUNDE. 
CuNXI. 

Paca 

MUNDE. 

Pepito 

MUNDB. 


CONXI. 

Paca 

MUNDE. 


CONXI. 

Pepito 

MUNDE. 


Ay,  senyora  Paca!... 
Deu  meu,  quin  susto! 
Quéhihà?... 
També  'l  Pepito  aquí! 
Qué  passa? 

Me  trobava  à  cal  Notari  pentinant  à  la 
senyora,  quan  ha  comparegut  el  pare 
de  la  Conxita,  que  crech  que  li  fan  una 
escriptura... 
Sí! 

Yqué?... 

Quan  al  cap  d'  un  rato  ha  fet  cap  {à  Con- 
xita.) la  vostra  minyona  ab  la  de  cal 
Notari!... 

{Cau  plorant  en  una  cadira.)  ;Ay,  desgra- 
ciada de  mi! 
Conxita!... 

Y  al  veurerla  sense  la  Conxita,  que  à  la 
cuenta  havian  surtit  juntas,  li  ha  mogut 
un  sagramental  y  allí  mateix  V  ha  des- 
patxada! 

CoNxi.    Ay,  pobra  de  mi!... 
Pepito  No  ploris,  dona! 

Paca  No  't  despacientis,  Conxita. . .  Y  qué  raès? 
MUNDE.  Jo  hi  enllestit  à  corre-cuyta  pera  venir- 

vos  à  avisar,  perquè  ab  lo  qué  hi  «entit, 

penso  que  ell  vindrà  cap  aquí. 
Pepito  {Ab  espant.)  Que  vindrà'l  pare  de  la 

Conxita!...  Ay,  me  matarà,  me  matarà! 
Paca      Prou  exclamacions!.  .  Conxita,  res  de 

plorar,  cara  alegra! 
CoNXi.    Ay,  senyora  Paca;  no  sé  si  podré! 
Paca      Tens  de  fer  un  esíors,  filla. 

Conxita  procura  asserenarsíp;  Pepito  cada  cop  més  es- 
varat,  y  Muiuieta  ha  anat  à  g-uaytar  al  balcó 

Pepito  Y  jo,  qué  faig? 

Paca      Tú,  nosa!  Ab  aixó,  te  'n  vas  corrents;  y 

tú  també,  Mundeta. 
MuNDE.  {Deixant  el  balcó,)  Ja  no  hi  ha  temps!  El 

pare  de  la  Conxita  vé  cap  aquí! 
CoNXi.    Deu  meu!  ..  Deu  meu!... 
Fepito   Tanta  malícia  que  'm  té! 
Paca      No  ploris,  Conxita!...  Tú,  Pepito;  aqui 

dintre!...  {Empeny enllo  cap  al  cuario,) 
Pepito  Vol  dir  que?... 

Paca     Depressa!  {El  fica  dintre  y  ajusta  la  porta.) 

CONXI.    íQuin  compromís.  Verge  pura! 

Paca      Mundeta,  que  no  't  vegi  à  tú  tampoch! 

Vesten  cap  à  la  cuyna! 
MuNDE.  No  ho  vull  pas  que  'm  vegi! 

Se'n  va  cap  al  foro  y  al  passar  la  porta,  se  topa  ab  el 
senyor  Joseph,  que  la  agafa  pel  bras  fentla  tornar  à 
entrar. 

ESCENA  XVII 

SRA  PACA,  CONXITA.  MUNDETA  y  SR.  JOSEPH 

Sr.  Jo.   Ahont  vas  tú! . . .  Quédat,  que  't  necessito! 
Paca      {Ab  fiyiqida  alegria.)  Oh,  el  senyor  Jo- 
seph! Tant  de  bó  per  casa  meva!... 

Sr.  Jo.  No  'm  vinga  ab  fingiments  ni  magarru- 
fas,  que  no  soch  cap  xitxaretio  com  els 
que  sol  entabanar! 

Paca      Senyor  Joseph!... 

Sr.  Jo.   Senyor  roroansos!...  Conxita!... 

CoNXi.  Papà... 

Sr.  Jo.  Vina'm  aquí...  {Conxita  s'hi  atansa  ah 
sumissió.)  Vaig  treure  de  casa  à  aquesta 
dona,  [Senyalayit  d  Mundeia.)  perquè  t' 
estimo  prou  per  permetre  que  tingas 
amistat  ab  ella. 

MuNDE.  Que  soch  cap  mala  dona,  per  ventura? 

Sr.  Jo.  No  ho  sé;  pero  sí  que  sé  que  no  ets  res 
de  bó. 

MUNDE.  Millor  que  vostè!...  ho  sab? 

Sr.  Jo.   No  ho  sabia;  pero  'm  té  sense  cuydado. 

Filla  meva:  m'  has  sentit  ja;  res  més 

tinch  que  afegir. 
CoNxi.    Ho  tindré  present^  papà. 
Sr.  Jo.   Aixís  ho  espero   (A  Mundeta.)  Ja  hi  dit 

lo  que  volia  dirte.  Ja  estàs  llesta  y  te  'n 

pots  anar  quan  vulguis. 
MuNDE.  Es  la  mestressa  de  la  casa  qui  'm  pat 

treure;  nó  vostè. 
Paca      Mundeta:  sense  treuret  de  casa,  te  agra- 

hiré  que  'm  deixis  sola  ab  el  senyor  Jo- 
seph y  la  Conxita. 
MuNDE.  Aixó  ja  es  diferent.  Adeu  siau!... 

{Se  'n  va.) 


ESCENA  XVIII 
Los  mateixos,  menos  MUNDETA. 

Paca      Senyor  Joseph;  vol  fer  el  favor  de  pen- 

dre  assiento? 
Sr.  Jo.   Gracias:  no  hi  vingut  per  ferhi  estada. 
Paca      Espero,  donchs,  que  'm  donarà  las  de- 

gudas  explicacions  sobre  la  manera... 

diguèm  extranya,  com  s'  ha  presentat. 

Sr.  Jo.  Ab  dirli  que  hi  vingut  à  buscar  à  la  me- 
va filla,  podríam  quedar  llestos;  pero  ja 
que  vol  explicacions,  n'  hi  donaré:  Tinch 
ordenat  ala  Conxita,  ja  que  encara  s'hi 
es  à  temps,  que  deixi  córrer  laíí  rela- 
cions amorosas  ab  el  jove  protegit  de 
vostè...  {  Faca  .va  à  coníesíar.)  Permetim! 
per  diferentas  rahons  que  jo  'm  sé  y 
la  Conxita  també;  una  de  las  quals 
n'  hi  faré  sabedora:  Perquè  V  home  que 
aspiri  à  la  mà  de  la,  meva  íilla,  vull  que 
sigui... 

Paca  Un  hereu  ab  hisendas,  com  posseheix 
vostè. 

Sr.  Jo  No,  senyora.  Que  sigui  pobre  ó  rich^  me 
tindrà  sense  cuydado;  pero  sí  que  vull 
que  sigui,  lo  que  se  'n  diu:  jun  home!... 
no,  iua  mico!  com  es  el  protegit  de  vostè. 

Paca  Senyor  Joseph!...  Es  molt  dir,  el  du-  que 
jo  protegeixo... 

Sr.  Jo.  Ho  dich,  perquè  es  aixís!  Veritat,  Con- 
xita? {Aqnesla  acola'l  cap  sense  respon- 
dre.) Ho  veu?...  Aquest  silenci  d'ella,  es 
més  eloqüent  que  tot  lo  que  'm  pugui 
dir  vostè. 

Paca      De  totas  maneras,  dech  dirli  que... 

Sr.  Jo.  No  res  no 'm  dirà  vostè!...  Maquina- 
cions y  trapacerías,  veliaqui! 

Paca      Senyor  Joseph!.. . 

Sr.  Jo.   Senyor  romansos!...  li  torno  à  dir. 

Paca  Es  que  vull  que  sàpiga  que  jo  no  m'  hi 
ficat,  ni  tinch  perquè  ficarme,  en  las 
relacions  amorosas  de  sa  filla. 

Sr.  Jo.  Calli!...  enredayre  trapacera!.. .  Aixís 
m'  ho  fa  dir! 

Paca      Aixó  es  un  insult  que  no  li  dech  perme- 

trer,  ni  menos  à  casa  meva! 
CoNXi.  Papà!... 

Sr.  Jo.  Calla,  tú  també!.  .  Es  que  si  no  fóssim 
à  casa  de  vostè,  li  donaria  un  altre  cali- 

ncatia  més  í;raíich^  qu' es  el  que  millor 
li  cuadra! 

Paca  iDeu  meu!  ..  Veurem  insultada  à  casa 
meva!  ' 

Sr.  Jo.  Sé  més  do  !o  que  vostè  's  creu,  y  estich 
enterat  d(^  lo  que  vostè  no  's  pensa! 

Paca      Y  qué  es  lo  que  x  osté  sab? 

Sr.  Jo.  Moltas  cosas;  y  per  mostra  n'  hi  diré 
una:  Diumen£;·e  possat  va  proporcionar 
una  entre  vista  ai  seu  mico  protegit  ah 
la  meva  til·la,  aquí,  en  aquesta  casa! 

CONXI.    (i Pobra  de  mi,  ho  sab!) 

Paca  {Refeia  de  la  sorpresa.  ),KS'y.ò  es  fals!...  Es 
una  calumnia! 

Sr.  Jo.  A  mi'm  consta  qu' es  ^;eritat;  sí  senyo- 
ra!... No  bado  jo,  nó;  com  bada '1  cal- 
sassas  del  seu  iiiaiit! 

Paca  Oh!...  [Ploranl.)  No  'n  té  prou  ab  insul- 
tarme  à  mi,  que  també  insulta  al  meu 
marit!...  iSurtim  de  casa'desseguida! 

Sr  Jo.    Ab  més  gust  del  que  's  pensa  me  'n  aniré! 

CONXI.    {Ploranl  )  Papà!...  No  li  digui  res  més!.. 

Paca      Surtim  de  casa  d'  una  vegada! 


ESCENA  XIX' 

Los  (iiateixos,  y  SH    FIDEL,  qui,  .-orpré.s,  se 
la  porta. 


Fidel     Qué  son  aquests  crits!...  Qué  passa! 
Paca      Tú,  vina!...  {Agafanllo  pel  hras  y  Jenllo 

seguir.)  Vina  'm  aquí! 
Fidel     Pero,  qué  tens?... 

Paca      Veus  aquest  home?.  .  Me  ha  insultat  di^ 

hent  que  jo  era... 
Sr.  Jo.   Una  trapacera  enredayre. 
Fidel     Home,  Joseph;  aixó... 
Paca      Y  que  tú  ets  un  calsassas! 
Sr.  Jo.   Aixó  mateix:  un  calsassas! 
Fidel     Calsassas  jo!...  Jo;  tot  un  veterinari  de 

primera  classe,  sub-delegat  de  veterinà- 
ria del  partit! 
Sk.  Jo.   Que  ab  tot  y  la  seva  ciència  y  trassa  en 
curar  animals,  no  sab  corretgir  los  de- 
fectes de  la  seva  dona. 
Paca      Aixó  es  tractarme       bèstia!..  Ay!... 

ay!...  A  mí  m'  agafa  alguna  cosa!.. 
Phca  se  deixa  CMire  plorant  al  silló  E!  Sr  Fidel  queda 
una  estona  sopt^t.  encarantse  després  ab  el  Sr.  Jo - 
seph.  Conxita  no  ha  pnrat  de  plorar,  lacarà  tapada 
ab  el  mocador. 

Fidel     Aquests  insults,  no  'Is  puch  admetrer  de 

cap  manera! 
Sr.  Jo.   No  'Is  admets? 
Fidel  No! 

Sr.  Jo.  Donchs...  aqui  te  'Is  deixo;  fesne  lo  que 
'n  vulguis!..,  Aném,  noya! 

Agafa  à  Conxita  pel  bras,  que  plora  més  fort,  empor- 
tantsela.  El  Sr.  Fidel  ha  quedat  sorprès,  girat  de  ca- 
ra al  foro,  Paca  continúa  plorant.  Pausa. 

ESCENA  XX 
SRA.  PACA,  SR.  FIDEL,  y  aviat  ANTONIETa. 

Fidel  Calsassas!...  Pot  ser  tindrà  rahó  que  ho 
he  vingut  sent! 

Paca      Deu  meu!...  y  quin  modo  d' insultarme! 

Anto.  Qué  hi  hà?...  (Acudint  d  Paca.)  Ay,  que 
té,  senyora  Paca?... 

Paca  {Aixeca^ifsc  de  sopte.)  Y  has  permès  que 
se  n  anés  sense  donarli  una  llissó?  Cal- 
sassas!..  iMés  que  calsassas! 

Fidel  Eh?..,  ïú  també?...  Al  últim  m'  ho  do- 
naréu  entenent  que  hi  sigut  un  calsas- 
sas! Donchs,  bé:  avuy  acabo  de  serho! 

Paca      Fidel!...  Qué  vol  dir  aixó? 

Fidel  Vol  dir  que  avuy  a cabàs  de  portar  las 
calsas  tú,  y  que  íue  las  poso  jo;  y  per- 
,  que  d'  avuy  endavant  no  'm  caiguin,  me 
las  asseguraré  ab  elàstichs  y  cinturón. 


Anto.     (Si  s'  haurà  tornat  boig?) 

Paca  [Plorant.)  Deu  meu!...  Fins  el  meu  ma- 
rit m' insulta! 

Fidel  No  'm  vingas  ab  plors  ni  comedias,  que 
ja  't  conech  las  maulas! 

Paca  SenyorT...  Senyor!...  Quins  afronts!  {Al 
siilój  plorant.) 

Fidel  J)'aqui  en  endavant  se  farà  lo  que  jo 
ordeni!  Antonieta! 

Anto.     ( Espa^itada.)  Mi  senyor?... 

Fidel  Desde  avuy  soch  rey  absolut  de  casa^  y 
per  lo  tantj  vindràs  à  pendre  ordies  à 
mí! 

Anto.     Molt  bè  diu. 

Fidel  Y  comensém  ara!...  (Vaà  l·iiscar  V  es- 
combra.) Té;  aquitens  aquesta  escombra 
que  fa  días  que  roda  per  casa  y  encara 
està  per  estrenar.  Àpa,  à  escombrar  y 
à  fer  neteja! 

{Antonieta  escombra,  aixecant  molta pol- 
saguera.) 

Paca      Quina  vergonya!..  Jo  no  ho  resistiré! 
Fidel     Y  tú,  prou  ploramicas;  à  ajudar  à  la 
Antonieta! 

Paca      Mal  home!..  Tiv^nol ...  {Sense  moures .) 
Fidel     Paca,  no  ra'  exasperis!... 


ESCENA  XXI 

Los  mateixos,  y  CELESTI'NG,  que 's  par»  à  la  porta 

Celes.  Uy,  quina  polsaguera!...  Que  fan  dis- 
sapte? 

Fidel  Hola,  el  Celestino!...  Sí,  senyor,  sí;  fem 
dissapte,  y  comensém  per  escombrarho 
tot;  ho  sents?...  Tot! 

Celes.    Oh,  la  senyora  Paca  plorant!... 

(Se  hi  vol  acostar  y'l  Sr.  Fidel  lo  deté.) 

Fidel     Eh!..  No  t' importa  res  la  Paca;  ho  sents? 

Celes.    Senyor  Fidel! 


-  32  - 


Fidel  T'  hi  dit  que  ho  escombra  vam  tot!..  Que 
no  ho  has  entès  per  ventura?  Ab  aixó, 
al  avio;  aqui  ja  hi  estàs  de  més. 

Celes.    Me  treu  de  casa? 

Fidel  Y  ben  depressa;  ab  prohibició  de  que 
tornis  més. 

Celes.    Senyor  Fidel,  me  donarà  una  satisfacció! 

Fidel  Lo  que  't  donaré  serà  un  cop  d'  escom- 
bra, ( Preiieníla  de  mans  de  Antoiiieta.) 
si  no  ciivras  à  marxar! 

Celes.    Senyor  Fid^'l,  aixó!... 

Fidel  Arri,  al  bor.a vaiit! ...  {Amenassantlo.  Ce- 
hsiino  /iiif/.) 

Paca  Quina  grossería!.  .  Treure  las  visitas  de 
casa! 

Fidel  Hi  dit  que  volia  fer  neteja  de  tot  y  's  fa- 
rà. No  faltaria  més!...  Antonieta,  té  la 
escombra,  y  continua  la  escombrada;  y 
tú,  Paca,  agafa  'Is  espolsadors...  ^Ahont 
son?...  iSiiscaiUlos.) 

Paca      Quin  afront!... 

Fjdel     No  son  aquí?...  Ja  te  'Is  aniré  à  buscar! 

{^Se  fica  al  cnarto.  Paca  s'aixeca  espavilada,) 
Paca      Fidel!...  Fidel!,.,  i  Deu  raeu^  quin  com- 

profnís!... 
Anto.     Qué  li  passa,  senyora? 
Paca      Que  à  dintre  'l  cuarto  hi  hà  *l  Pepito 

amagat! 

Anto.     Ay,  la  mare,  quin  escàndol! 

fce  senten  orjts,  cops  y  geinechs,  y  tot  seguit  surten 

Pepito  y  Fidel,  portant  aquest  agafat  pel  coll  k  n* 

aquell, 'que  va  brut  de  roba. 

ESCENA  ÚLTIMA 

PaCA,  antonieta.  SR.  fidel  y  PEPITO. 

Pepito  Ay,-  ay!...  que  m'  escanya! 

Fidel  No  t' escaparàs!... 

Paca  Fidel,  per  mort  de  Deu!...  {SeparanÜos.) 

Anto.  (Ay,  quin  lio!) 


Pepito  Perdó,  senyor  Fidel!...  Soch  jo! 

Fidel  Com;  en  Pepito!...  Senyora:  en  nom  del 
meu  honor  ultrajat,  espero  que  'm  dona- 
rà las  degudas  explicacions  y  aclarirà  1 
misteri  que  implica  V  haver  trobat  à 
aquest  jove  amagat  sota  '1  llit  matri- 
monial. 

Paca      Fidel,  te  juro  que... 

Pepito    Jo  també,  senyor  Fidel... 

Fidel  Calla,  tú!...  Ella,  es  la  que  li  toca  res- 
pondre. 

Paca  f  Ploi^osa.)  Comenso  per  demanarte  per- 
dó d'  una  lleugeresa  que  hi  comès. 

Fidel  Mare  de  Deu!...  Mare  de  Deu!...  Con- 
fessas  que!... 

Paca      No,  no,  Fidel!...  Te  equivocas. 

Pepito  No  pensi  res  de  mal  de  la  senyora. 

Fidel     Que  significa,  donchs?...  Parla! 

Paca  Com  sabs,  en  Pepito  te  relacions  ab  la 
Conxita,  y  aquest  dematí  s'  han  trobat 
aqui...  per  casualitat. 

Fidel     Tramada  per  tú;  oy? 

Paca      Te  juro  que  nó! 

Pepito    Cregui;  ha  sigut  casualitat. 

Paca  Y  ha  comparegut  el  pare  de  la  Conxita, 
y  perquè  no  's  trobés  ab  el  Pepito... 

Pepito  M'  ha  fet  entrar  allí  dins.  Aixó  es  la 
pura  veritat 

Fidel  Ho  veus  quins  compromisos  te  reporta 
el  traflquejar  en  festetj.os,  enredes  y  en 
cosas  que  no  t'  hi  van  ni  t'  hi  venen? 

Paca      Hi  quedat  ben  escarmentada. 

Fidel  Que  't  serveixi  d'  experiència!  ..  Y  con- 
tinuém  la  neteja:  Tú,  Pepito;  al  carrer, 
y  no  t'  acostis  més  per  aqui,  que  no  hi 
tens  cap  feyna! 

Pepito  Si,  senyor,  sí!...  Ja  me'n  vaig.  Estigan 
bons!...  ildios...  Passintho  bé!... 

(Se  'n  va  tot  atribulat.  - 

Fidel     Tú,  Antonieta;  escombram  tots  aquests 

llibrots,  que  no  vull  veure  més  novelas 
à  casa!  {Tira  d  terra  els  llibres  que  hi  hà 
sobre  la  taula.)  Y  tú,  Paca,  a  endressar 
aquesta  sala;  no  vull  que  estigas  més 
desè nfey nada;  y  jo,  desde  avuy,  empu- 
nyaré las  riendas  de  la  casa;  sí,  senyor! 
Pues,  no  faltava  més! 

Aiitonieta  pscotnbra;  In  Srn.  P»ca  recull  objectes  de 
sobre  las  CMtiirMS.  y  'I  senyor  Fidel  se  queda  plantat, 
en  actitut  arrog-ant. 


TELÓ 


DEL  AATEIX  AUTOR 


A  cal  notari,  ó  uns  capituls  matri- 
monials desfets,  saynete  de  costums 
catalanas,  en  un  acte  y  en  prosa.      .      1  Pta. 

Ahont  menos  se  pensa...  comedieta 

en  un  acte  y  en  prosa  1  id. 

En  Pau  de  la  Qralla,  ó  la  festa  ma- 
jor de  la  vila,  saynete  de  costums 
populars  vendrellencas  1  id. 

Lluyta  de  cacichs,  ó  la  elecció  de 
regidors,  saynete  de  malas  costums^ 
en  un  acte  y  en  prosa  1  id. 

La  nit  dels  Ignocents,  ó  los  muni- 
cipals burlats,  saynete  en  un  acte  y 
en  prosa  1  id. 

La  Agencia  d' en  Pep  Currillo,  say- 
nete en  un  acte  y  en  prosa.  .     .      .     1  id. 

El  carro  del  ví,  quadro  de  costums  vi- 

latanas,  en  un  acte  y  en  prosa.    .     .     1  id. 

Lo  forn  d'  en  Pere  Pastera,  saynete 
de  costums  vilatanas,  en  un  acte  y  en 
prosa.  1  id. 

Lo  Coro  dels  Benplantats,  ó  aqui 
ha  caygut  la  grossa,  saynete  de 
costums  vilatanas  en  un  acte  y  én 
prosa  1  id. 

La  desenfeynada,  comèdia  vilatana 
en  un  acte  y  en  prosa.    .     .     .     .     1  id. 

De  venda  en  la  llibreria  de  A.  López,  Rambla  del 
Mitj^  20,  Barcelona,  y  en  las  principals  llibrerías. 


